**SAIA - Akcia Rakúsko - Slovensko: otvorenie výzvy na podávanie žiadostí o štipendiá a projekty**

Podrobnosti o programe môžu záujemcovia nájsť na stránke [www.aktion.saia.sk](http://www.aktion.saia.sk/) , pričom záujemca môže využiť aj konzultácie a poradenstvo v 5 pracoviskách SAIA na Slovensku (<https://www.saia.sk/sk/main/o-nas/kontakty/>). Letáky k programu Vám posielame v prílohe.  Štatistický prehľad podaných a schválených žiadostí v roku 2023 nájdete na [www.aktion.saia.sk/sk/aktuality/statistiky-2023-akcia-r-sr](http://www.aktion.saia.sk/sk/aktuality/statistiky-2023-akcia-r-sr).

bližšie informácie k aktuálnej výzve budú prezentované na webinároch SAIA**:**

* Akcia Rakúsko-Slovensko: Štipendiá a granty na výskumné pobyty a projektovú spoluprácu (utorok, 30.1.2024 o 14:00 h. / link na pripojenie [https://bit.ly/4b358fp](https://bit.ly/4b358fp%22%20%5Ct%20%22_blank))
* Akcia Rakúsko-Slovensko: Štipendiá a granty do Rakúska pre študentov a doktorandov (streda, 7.2.2024 o 14:00 h. / link na pripojenie <https://bit.ly/4b1HdwO>)
* Akcia Rakúsko-Slovensko: Štipendiá na letné jazykové kurzy v Rakúsku pre študentov a doktorandov (štvrtok, 22.2.2024 o 14:00 h. / link na pripojenie <https://bit.ly/421Qote>)

Záujemcovia o **ŠTIPENDIJNÉ POBYTY** v Rakúsku sa môžu uchádzať v nasledujúcich kategóriách:

·     Štipendiá Akcie pre **študentov 2. stupňa VŠ** na vypracovanie diplomovej práce (1 250 eur/mesiac),

·     Výskumné štipendiá Akcie pre **doktorandov** (1 250 eur/mesiac),

·     Výskumné štipendiá Akcie pre **vedeckých a pedagogických pracovníkov** do 10 rokov od ukončenia PhD. / nehabilitovaní (1 400 eur/mesiac),

·     Štipendiá Akcie na **letné jazykové školy** - o štipendiá na letné jazykové školy sa v roku 2024 môžu uchádzať študenti a doktorandi z humanitných vied a umenia: historické vedy a archeológia, filologické a literárne vedy, filozofické vedy, etika, religionistika a teologické vedy, vedy o umení a ostatné odbory humanitných vied (štipendium pokrýva kurzovné, ubytovanie a štipendium 750 eur).

Základný harmonogram tejto výzvy je:

-          Uzávierka na predkladanie žiadostí: **15. 3. 2024**

-          Výber štipendistov: koncom apríla

-          Nástup na pobyt: najskôr tri mesiace od termínu uzávierky

V kategórii Štipendiá Akcie na krátkodobé pobyty v dĺžke 1 – 3 dni (90 eur/deň) sa prijímajú žiadosti priebežne.

O štipendium sa môžu uchádzať študenti, doktorandi, vedeckí a pedagogickí pracovníci zo štátnych, verejných alebo súkromných  vysokých škôl na Slovensku a zo Slovenskej akadémie vied.

V rámci **PROJEKTOVEJ SPOLUPRÁCE** sa možno uchádzať v nasledujúcej kategórii:

* **podpora iniciatívnych projektov v rámci Akcie** – v rámci tejto oblasti podpory si projektoví partneri zvolia témy a aktivity, ktoré potrebujú pre naplnenie svojich cieľov (tzv. „bottom-up“ prístup). Finančná podpora môže byť maximálne 6 000 EUR za rok (12 po sebe nasledujúcich mesiacov).

Základný harmonogram tejto výzvy je:

* Uzávierka na predkladanie žiadostí: **15. 3. 2024**
* Schvaľovanie projektov: koncom apríla
* Začiatok realizácie projektov: najskôr štyri mesiace od termínu uzávierky